**Үкім**

**Қазақстан Республикасы атынан**

05 мамыр 2015жыл Чапаев ауылы

Батыс Қазақстан облысы Ақжайық ауданының соты, құрамында судья А.А. Куликешевтың төрағалық етуімен, хатшылықта А.Ж.Куспанова отырып, мемлекеттік айыптаушы - аудан прокурорының аға көмекшісі Д.А. Жумановтың, жәбірленушінің өкілі Р.Шәріпованың, сотталушы А.Н. және оның қорғаушысы адвокат Б.Ж.Сарсенованың (№033011 санды 05.05.2015 ж. берілген ордер бойынша) қатынасуларымен болған ашық басты сот мәжілісінде, үн-бейне жазба құралын қолдану арқылы,

А.Н., ҚР ҚК-нің 104-бабының 1-бөлігімен айыптау туралы қылмыстық істі қарап, соттың

анықтағаны:

Ақжайық ауданының прокурорының және күдікті А.Н. арасында ҚР ҚПК –нің тәртіптері сақталып, кінәні мойындау туралы мәміле түріндегі процессуалдық келісім жасалған.

17.02.2015 жылы жергілікті уақыт 18.30 шамасында Ақжайық ауданында үйдің иесі Ғ. пен ауылдасы С. бірігіп екі шөлмек арақты тауысып ішкен соң, соңғысы өзінің үйіне баруға ұсыныс жасаған. Осыған орай С. пен Ғ. үйден шығып кетіп, сағат 21.00 шамасында Ғ. өз үйіне қайта келіп, үйде жүрген жұбайы А.Н. үйдегі бар 200 теңгені арақ алу үшін сұраған, бірақ соңғысы қалған ақшаны балаларға азық алу үшін сақтап отырғанын айтып бермей қойған, осы жауапты естіген Ғ. арақ ішкен мас күйінде бола тұра, ызаланып үйдің есік алдында тұрып, үйдің дәлізінде оған қарама-қарсы алдында тұрған А.Н. екі қолынан қысып, дәліздің ішіне қарай күшімен итеріп қалып құлатқан, ал А.Н. болса құлап тұрып, өзінің алдында мас күйінде тұрған Ғ. кеудесінен бар күшімен итеріп қалған. Нәтижесінде Ғ. есік алдындағы табалдырықтан шалқалап басымен есік алдындағы құйылып тұрған цементке құлап, ауыр жарақатын алып, соның салдарынан қайтыс болған.

17.02.2015 жылғы №01-17/09 санды сот медициналық сараптама қорытындысына сәйкес, Ғ. өліміне бас сүйегінің сынуы, қабы астынан және қабы үстіне, заттек, ми қарыншасы, мишық және бас миының діңгегіне қан құйылуымен ұласқан бассүйек миының жабық жарақаты себеп болған. Қайтыс болу мерзімі 1 тәуліктен астам. Мүрдені зерттеу кезінде мынадай жарақаттан анықталды: а) сырттай қарау жүргізген кезде, қанталаулар, басында, оң қолында, сол қолында; б) ішкі зерттеу кезінде ішкі жағынан қан құйылуы, бастың жұмсақ тіннің ішкі бетінде, қабы астынан және қабы үстінен қан құйылуы, заттек, ми қарыншасы, мишық және бас миының дінгек бөлімдері, ұсақталған және бас сүйіктің сықыз бойынша сынуы. Жарақаттар тірі кезінде, долғал заттың әсерінен салынған. Бастағы барлық жарақаттар денсаулыққа келген дәрежесі бойынша ауыр дәрежеге, өмірге қауіпті, өлімге әкеліп соққан, қалған жарақаттар жеңіл дәрежеге жатады. Ғ. мүрдесінің қаны мен несібін химико-токсикологиялық зерттеу кезінде, қанында этил спирт анықталған жоқ, ал несебінде 1,14 промилле этил спирті анықталған.

17.04.2015 жылғы № 06-02/19 санды медициналық-криминалистік сараптама қорытындысы бойынша, бейне түсірілімдегі күдікті А.Н. жауабын зерттеп және эксперименттік бейне түсіріліммен танысып, № 01-17/09 сот-медициналық сараптаманың қорытындысын назарға алып, 1967 жылы туылған Ғ. дене жарақат алуы, күдікті А.Н. көрсеткендей жағдайда мүмкіншілігі жоққа шығарылмайды деп қорытындыланған.

Аталған факті оқиға болған жерді қарау хаттамасымен, аталған хаттамамен, алынған 2 дана арақтың бос шөлмегін қарау хаттамасымен, айғақтарды сол жерде тексеру және нақтылау хаттамасымен, беттестіру хаттамасымен, тергеу экспериментінің хаттамасымен, №01-17/09 санды сот-медициналық сараптама қорытындысымен, №06-02/19 санды медициналық-криминалистік сараптама қорытындысымен, жәбірленушінің өкілі Ш. жауабымен, куә С. жауаптарымен, сондай-ақ іс бойынша басқа да жинақталған құжаттармен дәлелденеді.

Осылайша, А.Н. өзінің қылмыстық әрекетімен, абайсызда қазаға ұшырату белгілерімен ҚР ҚК-нің 104- бабының 1- бөлігінідегі көзделген қылмысты жасаған.

Сот отырысында сотталушы А.Н. кінәні мойындау туралы мәміле түріндегі процессуалдық келісімді қуаттап, келісім талаптарын толық мойындайтынын көрсетті.

Сот отырысында жәбірленушінің өкілі Ш. күдіктіге ешқандай талап қоймайтындығын атап көрсетті.

А.Н. іс бойынша процессуалдық шығындар 21 354 теңге мемлекет пайдасына 20.05.2015 жылға дейін өндірілсін.

Үкім заңды күшіне енген соң іс бойынша айғақ заттар: қара түсті күртеше, қоңыр түсті көйлек, сұр түсті жемпір, қара түсті жемпір, ақ жолақтары бар трико, ала түсті майка, сұр түсті шұлық, ала түсті ішкі киім (труси), кіреберіс есіктің сынған ағашы сақтау қолхаты бойынша жәбірленушінің өкілі Ш. өзінде қалдырылсын.

Осы іс бойынша заттай дәлелдемелер ретінде танылған 1 дана «Мягкий ключ» арағының бос шөлмегі, 1 дана «Объяснительная» арағының бос шөлмегі жойылсын.

Жоғарыда көрсетілгендердің негізінде және ҚР ҚПК-нің 396, 627, 401 баптарын негізге алып, сот

үкім етті:

А.Н. ҚР ҚК-нің 104-бабының 1-бөлігімен айыпты деп танып, 1 (бір) жыл 6 (алты) ай мерзімге бас бостандығынан шектеу жазасы белгіленсін.

Пробациялық бақылауды уәкілетті мемлекеттік орган жүзеге асырсын.

А.Н. сот үкімі заңды күшіне енгеннен кейін 10 тәулік ішінде уәкілетті мемлекеттік органға тіркелуге, уәкілетті мемлекеттік органның рұқсатынсыз өзге орындарға шықпауға, өзі орналасқан мекен-жайдан сағат 22:00-ден таңғы сағат 06:00-ға дейін болуға, уәкілетті мемлекеттік органды хабардар етпей, өз мекен-жайын ауыстырмауға міндеттеуді.

Үкім заңды күшіне енген соң, А.Н. қолданылған «кепіл» бұлтартпау шарасының күшін және А.Н. атындағы пәтеріне жылжымайтын мүлігіне салынғын тиымды бұзып жоюды.

Іс бойынша 21 354 теңге көлеміндегі процессуалдық шығынды сотталушы А.Н. мемлекет пайдасына 20.05.2015 жылға дейін өндіруді.

Үкім заңды күшіне енген соң, іс бойынша айғақ заттар: қара түсті күртеше, қоңыр түсті көйлек, сұр түсті жемпір, қара түсті жемпір, ақ жолақтары бар трико, ала түсті майка, сұр түсті шұлық, ала түсті ішкі киім (труси), кіреберіс есіктің сынған ағашы - сақтау қолхаты бойынша жәбірленушінің өкілі Ш. өзінде қалдыруды.

Осы іс бойынша заттай дәлелдемелер ретінде танылған 1 дана «Мягкий ключ» арағының бос шөлмегін, 1 дана «Объяснительная» арағының бос шөлмегін жоюды.

Үкімге оның көшірмесін алған күннен бастап 15 (он бес) тәулік ішінде Батыс Қазақстан облыстық сотының апелляциялық сот алқасына апелляциялық шағым немесе наразылық келтіруге болады, ал сотталушы үкім көшірмесін алған күннен бастап, осы мерзім ішінде апелляциялық шағым келтіруге құқылы.

Судья А.А. Куликешев